Gražina Tulevičienė

Gražina Tulevičienė (1933 m. rugsėjo 29 d. Kaune – 2020 m. rugsėjo 18 d. Vilniuje) – lietuvių architektė, baldų dizainerė.

Biografija 
1959 m. baigė Kauno politechnikos institutą. 1959–1962 m. dirbo Miestų statybos projektavimo institute Vilniuje. 1962–1988 m. dirbo Baldų ir medžio apdirbimo pramonės ministerijos Eksperimentiniame konstravimo biure vyriausiąja architekte. 1991 m. G. Tulevičienė įkūrė Vilniaus senamiesčio Soroptimos klubą ir buvo jo pirmoji prezidentė.

Kūryba 
Pagal jos projektus pagaminti:

 baldai vaikų kavinei „Nykštukas“ (1965 m., neišliko), Centrinio pašto salei (1968 m.), viešbučiams „Narutis“, „Astorija“ (su kitais, 1978–1985 m., neišliko; visi Vilniuje), „Klaipėda“ Klaipėdoje (su kitais, 1978–1985 m.; dabar „Amberton Klaipėda“), Moksleivių rūmams (1986 m.; dabar Lietuvos vaikų ir jaunimo centras)
 interjeras ir baldai Lietuvos Respublikos Vyriausybės rūmams (1987–1992 m.), viešbučiui „Balatonas“ (1986 m.)
 interjeras vežėjų asociacijai „Linava“ (1996 m.; visi Vilniuje)

Suprojektavo tipinių baldų serijas visuomeninių objektų kabinetams (1963–1977 m.), miegamojo kambario baldų komplektą „Guboja“ (1975 m.).

Šaltiniai 

Lietuvos architektai
Lietuvos baldų projektuotojai